**КЫРГЫЗ РЕСПУБЛИКАСЫ БАТКЕН ОБЛАСТЫ КАДАМЖАЙ РАЙОНУ АЙДАРКЕН ШААРДЫК КЕНЕШИ**

**КЫРГЫЗСКАЯ РЕСПУБЛИКА БАТКЕНСКАЯ ОБЛАСТЬ КАДАМЖАЙСКИЙ РАЙОН АЙДАРКЕНСКИЙ ГОРОДСКОЙ КЕНЕШ**



**Айдаркен шаардык Кеңешинин IV-чакырылышынын кезексиз 15-сессиясынын**

**№41 Т О К Т О М У**

***15.09.2022-жыл. Айдаркен шаары***

**“Биринчи элдик курултайды даярдоо жана ѳткѳрүү жөнүндө”**

Айдаркен шаардык кеңеши, шаардык кеңештин Регламент, мыйзамдуулук, этика жана мамлекеттик кызмат боюнча туруктуу комиссиясынын сунушун карап чыгып, “Жергиликтүү мамлекеттик администрация жана жергиликтүү ѳз алдынча башкаруу органдары жѳнүндѳ” Кыргыз Республикасынын Мыйзамынын 61-беренесинин негизинде

**Т О К Т О М К Ы Л А Т**

1. Элдик Курултай ѳткѳрүү жѳнүндѳгү Жобо бекитилсин.
2. Айдаркен шаарынын аймагындагы 2022-жылдын 15-октябрынан 20-октябрына чейин түзүлгѳн графиктин негизинде жер-жерлерде Айдаркен шаарынын элдик курултайына делегаттарды шайлоо боюнча жыйындар ѳткѳрүлсүн.
3. Айдаркен шаардык кеңешинин депутаттары жашаган участкаларында жергиликтүү курултайдын делегаттарын шайлоо боюнча ар бир жыйындарды жана чогулуштарды ѳткѳрүүгѳ жооптуу болуп дайындалсын.
4. 2022-жылдын 5-ноябрында шаардык маданият үйүндѳ Кыргыз Республикасынын Элдик Курултайына делегат шайлоо боюнча Айдаркен шаарынын Элдик Курултайы ѳткѳрүлсүн.
5. Элдик курултайды уюштуруу жана ѳткѳрүү боюнча комиссия курамы №1-тиркемеге ылайык бекитилсин.
6. Айдаркен шаарынын тургундары менен элдик курултайга делегаттарды шайлоо боюнча ѳткѳрүлүүчу жыйындардын графигин иштеп чыгуу түзүлгѳн комиссияга жүктѳлсүн.
7. Айдаркен шаардык мэриясы жергиликтүү курултайдын делегаттарын шайлоо боюнча жыйындар жана чогулуштар ѳткѳрүлѳ турган күн, убакыт жана жай жѳнүндѳ расмий сайттар, массалык маалымат каражаттары, социалдык тармактар жана башка маалымат булактары аркылуу жергиликтүү жамааттын мүчѳлѳрүн кабарландырсын. Жыйындар жана чогулуштар ѳтүүчү жайды тиешелүү техникалык жабдыктары менен даярдасын.

8. Токтомдун аткарылышы жана кѳзѳмѳлдѳѳ жагы шаардык кеңештин депутаттарына жүктѳлсүн.

**Төрага: А.К.Кожомбердиев**

**Айдаркен шаардык кеңешинин IV чакырылышынын кезексиз 15-сессиясынын №41-токтомуна №1 тиркеме**

**Айдаркен шаарында жергиликтүү курултайды уюштуруу жана ѳткѳрүү боюнча комиссия курамы**

1. Кожомбердиев Алисуфян Кожомбердиевич - комиссиянын тѳрагасы, шаардык кеңешинин тѳрагасы;

2. Амирбекова Гулмира Оруналиевна -комиссиянын катчысы, шаардык кеңештин жооптуу катчысы ;

3. Козубаев Абдразак Козубаевич -комиссиянын мүчѳсү, шаардык кеңештин депутатты;

4. Баракаев Амонжон Азамжанович -комиссиянын мүчѳсү, шаардык кеңештин депутатты;

5. Жакыпова Улпат Таабалдиевна -комиссиянын мүчѳсү, шаардык мэриянын аппарат жетекчиси;

6. Бѳрүбаев Аким - комиссиянын мүчѳсү, шаардык аксакалдар сотунун тѳрагасы;

7. Мурзаева Касиет Орунбаевна -комиссиянын мүчѳсү, шаардык аялдар кеңешинин тѳрайымы;